HTML
HyperText Markup Language (HTML, Zimanê Îşaretkirina Hîpermetnê) zimanekî îşaretkirinê yê standard e ji bo dokumentên ku di gerokeke webê de werin nîşandan hatine dîzaynkirin. Ew bi gelemperî bi teknolojiyên wekî Cascading Style Sheets (CSS) û zimanên nivîsandinê yên wekî JavaScript ve tê destekkirin. Gerokên webê dokumentên HTMLê ji servereke webê an ji depoya lokal werdigirin û wan dokumentan dizivirînin rûpelên webê yên multîmedya. HTML strukturên rûpelek webê ji aliyê semantîk ve tarîf dike û ji bo xuyaniya eslî nîşanan dihewîne. HTML ji bo qalibkirina agahiyan e — nîşandana nivîsên wek sernav, paragraf, lîstkirin û bi piranî wekî wan, nimandina wî, û heta dereceyeke şîrovekirina ji bo dokument û wateya wî tê bikaranîn. Qalibê gramera HTMLê HTML DTD ye û ji bo bikaranîna rêzên SGML hatiye avakirin.